Cyclone Vayu: Odisha offers help to Gujarat | India News in Hindi | वायु से निपटने के लिए गुजरात ने मांगी फानी को झेल चुके ओडिशा से मदद - Catch Hindi
Home » इंडिया » Cyclone Vayu: Odisha offers help to Gujarat
वायु से निपटने के लिए गुजरात ने मांगी फानी को झेल चुके ओडिशा से मदद
कैच ब्यूरो | Updated on: 12 June 2019, 16:02 IST
चक्रवात वायु गुजरात के तट की ओर बढ़ रहा है. ओडिशा सरकार ने बुधवार को पश्चिमी राज्य को मदद की पेशकश की, जिसने सौराष्ट्र और कच्छ क्षेत्रों के निचले इलाकों से लोगों को स्थानांतरित करने के लिए बड़े पैमाने पर निकासी अभ्यास शुरू किया है.
गुजरात के मुख्य सचिव जे.एन. ने अपने ओडिशा के समकक्ष ए.पी. पाधी को फोन किया और ओडिशा से युद्धस्तर पर चक्रवाती तूफान से निपटने के बारे में सलाह मांगी. ए.पी. पाधी ने पत्रकारों से कहा “गुजरात के मुख्य सचिव ने मुझे फोन किया था और लैंडफॉल के आगे किए जाने वाले उपायों पर चर्चा की थी.
1 of 8 Fani का कहर: रेलवे ने 100 से ज्यादा ट्रेनों को किया रद्द, 10 लाख से ज्यादा लोगों को निकाला गया
2 of 8 Cyclone Fani यूपी-बिहार में भी मचा सकता है तबाही, मौसम विभाग ने जारी की चेतावनी
3 of 8 ओडिशा: बाघों की गिनती पर नक्सली हमले का साया
4 of 8 'ओडिशा ने छत्तीसगढ़ से सबक सीखा जिसका उसे फायदा हुआ': जीन द्रेज़
5 of 8 ओडिशा में जानलेवा गर्मी, 30 लोगों की मौत
6 of 8 ओडिशा के देवगढ़ में बस खाई में गिरी, 30 लोगों की मौत
7 of 8 ओडिशा: राउरकेला में पादरी के हत्या की गुत्थी उलझी
8 of 8 आंध्र-ओडिशा के तटीय इलाके 'रोनू' तूफान की चपेट में
हमने गुजरात को हर तरह की मदद की पेशकश की है. हालांकि गुजरात के मुख्य सचिव ने कहा है कि वे स्थिति को ध्यान में रखते हुए आवश्यक मदद लेंगे. अधिकारियों ने कहा कि गुजरात सरकार पूर्वी राज्य की इसी वर्ष मई में चक्रवात फानी जैसी आपदाओं और पिछले साल साइक्लोन तितली के सफल संचालन के मद्देनजर ओडिशा के साथ लगातार संपर्क में है.
दोनों मामलों में, ओडिशा स्थिति को संभालने के कारण मानव हताहतों की संख्या को कम करने में सफल रहा था. चक्रवात फानी के दौरान ओडिशा सरकार ने पुरी में 15 लाख से अधिक लोगों को सुरक्षित स्थानों पर पहुंचाने का रिकॉर्ड बनाया था. आईएमडी के अनुसार चक्रवात वायु एक खतरनाक चक्रवाती तूफान में बदल गया और गुरुवार सुबह तक 145 किमी प्रति घंटे से 170 किमी प्रति घंटे की रफ्तार से तेज हवाएं चलने की संभावना है.
First published: 12 June 2019, 16:02 IST
Cyclone Vayu Odisha offers Odisha help Gujarat